Legal Document

Category: 66

Text:
11. ΑΝΑΓΚ. ΝΟΜΟΣ υπ’ αριθ. 1611 της 31/31 Δεκ. 1950 Περί καταθέσεων Νομικών Προσώπων Δημοσίου Δικαίου και Ασφαλιστικών Ταμείων. Με το άρθρ. 1 Νόμ. 1266/2-2 Ιουλ. 1982 (ΦΕΚ Α 81), Τόμ. 12 σελ. 124,06, η νομισματική επιτροπή και οι υποεπιτροπές της καταργήθηκαν. Για τις αρμοδιότητές τους που μεταβιβάστηκαν σε άλλα όργανα βλ. άρθρ. 1, 2 και 3 άνω νόμ. 1266/1982. Με την παρ. 4 άρθρου τρίτου Νόμ. 2216/3131 Μαΐου 1994 (ΦΕΚ Α΄ 83), κατωτ. αριθ. 24, ορίστηκε ότι:οι διατάξεις του Α.Ν. 1611/50 τροποποιούνται αναλόγως ή και καταργούνται εφ’ όσον αντίκεινται στις διατάξεις του νόμου αυτού (Νόμ. 2216/94). ΄Αρθρ.1.-«Δημόσιοι Οργανισμοί» υπαγόμενοι εις τας διατάξεις του παρόντος Νόμου νοούνται τα πάσης φύσεως Νομικά Πρόσωπα Δημοσίου Δικαίου, ως και τα πάσης φύσεως Ασφαλιστικά Ταμεία Δημοσίου ή Ιδιωτικού Δικαίου. άρθρ. 4 Ν.Δ. 2999/1950. ΄Αρθρ.10.-Πάσα διάταξις επιτρέπουσα εις πάσης φύσεως Νομικά Πρόσωπα Δημοσίου Δικαίου ή Ασφαλιστικά Ταμεία Δημοσίου ή Ιδιωτικού Δικαίου, την επένδυσιν των διαθεσίμων αυτών υπό μορφήν εντόκου καταθέσεως παρά Τραπέζαις ή Τραπεζικοίς Οργανισμοίς, καταργείται. ΄Αρθρ.11.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, θέλει δε υποβληθή προς κύρωσιν εις την Βουλήν ευθύς άμα τη συνόδω αυτής. ΄Αρθρ.2.-1.Από της 1ης Ιαν. 1951 πάντα τα επενδυόμενα υπό μορφήν εντόκου καταθέσεως κεφάλαια των κατά το άρθρ. 1 του παρόντος νόμου Δημοσίων Οργανισμών παρακατατίθενται παρά τη Τραπέζη της Ελλάδος, ήτις ενεργεί εν προκειμένω ως Διαχειριστικόν όργανον συμφώνως προς τας διατάξεις του παρόντος νόμου. «Δια πάσαν επιτρεπομένην κατά νόμον επένδυσιν κεφαλαίων των Δημοσίων Οργανισμών, υπό πάσαν μορφήν, πλην της κατά το παρόν άρθρον καταθέσεως παρά τη Τραπέζη της Ελλάδος, απαιτείται προηγουμένη εγκριτική απόφασις της Νομισματικής Επιτροπής. Η παροχή υπό των Δημοσίων Οργανισμών δανείων ή πάσης φύσεως άλλων χορηγήσεων υπό οιανδήποτε μορφήν, προς τους υπαλλήλους τους ησφαλισμένους ή τους συνταξιούχους αυτών, δύναται να γίνεται μόνον κατόπιν προηγουμένης εγκριτικής αποφάσεως της Νομισματικής Επιτροπής. Συμβάσεις και άλλαι δικαιοπραξίαι περί επενδύσεως ή χορηγήσεως, καταρτιζόμεναι από της ισχύος του παρόντος άνευ προηγουμένης εγκριτικής αποφάσεως της Νομισματικής Επιτροπής, είναι άκυροι, ανεξαρτήτως των υπό του άρθρ. 4 του παρόντος  Σελ. 12(γ) Τεύχος 1202-Σελ. 2 προβλεπομένων κυρώσεων». Τα εντός « » προσετέθησαν δια του άρθρ. 1 Ν.Δ. 2999/1954. 2.Προς τον σκοπόν τούτον ιδρύεται παρά τη Τραπέζη της Ελλάδος ίδιος λογαριασμός υπό τον τίτλον «Ειδικός Λογαριασμός Διαχειρίσεως Διαθεσίμων Δημοσίων Οργανισμών», όστις θα κινήται συμφώνως προς τας διατάξεις του παρόντος νόμου. 3.Από της 1ης Ιαν. 1951 ουδεμία Τράπεζα ή Τραπεζικός Οργανισμός θα αποδέχεται κατάθεσιν παρ’ αυτώ υπό οιανδήποτε μορφήν κεφαλαίων των κατά το άρθρ. 1 του παρόντος νόμου Δημοσίων Οργανισμών. 4.Πάσαι αι κατά την 31.12.50 καταθέσεις παρά Τραπέζαις ή Τραπεζικοίς Οργανισμοίς κεφαλαίων των κατά το άρθρ. 1 του παρόντος νόμου Δημοσίων Οργανισμών μεταφέρονται δυνάμει της παρούσης διατάξεως και άνευ ετέρας εντολής εις πίστωσιν του κατά την προηγουμένην παρ. 2 Ειδικού Λογαριασμού παρά τη Τραπέζη της Ελλάδος και επ’ ονόματι του δικαιούχου Νομικού Προσώπου. ΄Αρθρ.3.-Οι παρακαταθέτοντες παρά τη Τραπέζη της Ελλάδος «Δημόσιοι Οργανισμοί» θα δικαιούνται να λαμβάνουν τόκον επί των αντιστοίχων υπολοίπων αυτών παρά τω «Ειδικώ Λογαριασμώ Διαχειρίσεως Διαθεσίμων Δημοσίων Οργανισμών» επί τη βάσει επιτοκίου, οριζομένου εκάστοτε δι’ αποφάσεως της Νομισματικής Επιτροπής. ΄Αρθρ.4.-1.Τα παρακατατιθέμενα παρά τω «Ειδικώ Λογαριασμώ Διαχειρίσεως Διαθεσίμων Δημοσίων Οργανισμών» κεφάλαια, θα επενδύωνται υπό της Τραπέζης της Ελλάδος εις εντόκους καταθέσεις παρά Τραπέζαις ή Τραπεζικοίς Οργανισμοίς χρησιμοποιουμένας υπό τούτων προς χρηματοδότησιν της γεωργίας του εμπορίου και της βιομηχανίας. Οι σκοποί, οι όροι και οι προϋποθέσεις των τοιούτων επενδύσεων καθορίζονται εκάστοτε δι’ αποφάσεως της Νομισματικής Επιτροπής. Εις περίπτωσιν μη συμμορφώσεως των Τραπεζών ή Τραπεζικών Οργανισμών προς τους τιθεμένους υπό της Νομισματικής Επιτροπής όρους ή εις περίπτωσιν αρνήσεως αυτών όπως αποδεχθώσι τοιαύτας καταθέσεις, η Τράπεζα της Ελλάδος δύναται να χρησιμοποιή τα περί ων πρόκειται κεφάλαια εις απ’ ευθείας υπ’ αυτής χορηγήσεις προς χρηματοδότησιν της γεωργίας, του εμπορίου και της βιομηχανίας. 2.Από της 1ης Ιαν.1951 μεταφέρονται υπό της Τραπέζης της Ελλάδος εις πίστωσιν των οικείων Τραπεζών ή Τραπεζικών Οργανισμών ποσά ίσα προς τας καταθέσεις των Δημοσίων Οργανισμών παρ’ εκάστη των εν λόγω Τραπεζών ή Τραπεζικών Οργανισμών κατά την 30 Ιουν. 1950. Τα ποσά ταύτα αποτελούσι κατάθεσιν της Τραπέζης της Ελλάδος παρ’ εκάστη των εν λόγω Τραπεζών ή Τραπεζικών Οργανισμών, εφ’ ης καταβάλλεται ο εκάστοτε καθοριζόμενος δι’ αποφάσεως της Νομισματικής Επιτροπής τόκος. 39.Α.α.11 Γενικές Διατάξεις Ν.Π.Δ.Δ. 12 «3.Η υπό Δημοσίου τινός Οργανισμού ανάθεσις της ταμειακής του διαχειρίσεως εις Τράπεζαν ή Τραπεζικόν Οργανισμόν, περιορίζεται αποκλειστικώς εις την είσπραξιν και πληρωμήν τακτικών μόνον εσόδων και δαπανών, του οικείου Δημοσίου Οργανισμού. Αι Τράπεζαι ή οι Τραπεζικοί Οργανισμοί υποχρεούνται να μεταφέρωσιν ανά δεκαπενθήμερον και μετά την κάλυψιν των εις αυτό εμπιπτουσών δαπανών, εν ονόματι του οικείου Δημοσίου Οργανισμού εις τον κατά την παρ. 2 του άρθρ. 2 «Ειδικόν Λογαριασμόν Διαχειρίσεως Διαθεσίμων Δημοσίων Οργανισμών», παν ποσόν πέραν του αναγκαιούντος αποκλειστικώς δια τας πληρωμάς των τακτικών δαπανών του επομένου δεκαπενθημέρου. Η μεταφορά του υπολειπομένου τούτου ποσού θα πραγματοποιήται, εφ’ όσον προβλέπεται ότι αι δαπάναι του επομένου δεκαπενθημέρου θέλουσι καλυφθή καθολικώς εκ των εισπράξεων του δεκαπενθημέρου τούτου. Εν η περιπτώσει προβλέπεται ότι αι δαπάναι του επομένου δεκαπενθημέρου δεν καλύπτονται καθολικώς εκ των εισπράξεων του δεκαπενθημέρου τούτου, το μεταφερόμενον κατά τα άνω ποσόν, μειούται κατά το απαιτούμενον προς κάλυψιν των δαπανών τούτων, τμήμα. Της υποχρεώσεως μεταφοράς επ’ ονόματι του οικείου Δημοσίου Οργανισμού απαλλάσσεται το Ταμείον Παρακαταθηκών και Δανείων δια τα παρ’ αυτώ πάσης φύσεως διαθέσιμα των Δήμων και Κοινοτήτων, τα οποία μετά την αφαίρεσιν κατά τα ανωτέρω των αναγκαιούντων ποσών αποκλειστικώς δια τας πληρωμάς του επομένου δεκαπενθημέρου, μεταφέρονται υποχρεωτικώς εις τον κατά την παρ. 2 του άρθρ. 2 «Ειδικόν Λογαριασμόν Διαχειρίσεως Δημοσίων Οργανισμών» ως μη τοκοφόρος κατάθεσις επ’ ονόματι του Ταμείου Παρακαταθηκών και Δανείων. 4.Απαγορεύεται η παρά των Τραπεζών ή των Τραπεζικών Οργανισμών καταβολή τόκου, προμηθείας ή ετέρου ανταλλάγματος αμέσου ή εμμέσου προς τους Δημοσίους Οργανισμούς, επί των λογαριασμών της ταμειακής διαχειρίσεως αυτών». Αι παρ. 3 και 4 προσετέθησαν δια του άρθρ. 2 Ν.Δ. 2999/1954. ΄Αρθρ.5.-Τα από της 1ης Ιαν. 1951 παρακατατιθέμενα παρά τη Τραπέζη της Ελλάδος διαθέσιμα των Δημοσίων Οργανισμών αποδίδονται τη αιτήσει των οικείων Δημοσίων Οργανισμών, δυναμένων να μειωθώσιν αναλόγως και άνευ αποφάσεως της Νομισματικής Επιτροπής των παρά Τραπέζαις ή Τραπεζικοίς Οργανισμοίς γενομένων καταθέσεων της Τραπέζης της Ελλάδος εκ τοιούτων κεφαλαίων. ΄Αρθρ.6.-Η Τράπεζα της Ελλάδος ενεργεί εντός της παρεχομένης δια του παρόντος Νόμου αρμοδιότητος κατά τρόπον ώστε ουδέν κέρδος να προκύπτη δια την Τράπεζαν εκ της κινήσεως του λογ/σμού τούτου. ΄Αρθρ.7.-Δι’ αποφάσεως της Νομισματικής Επιτροπής δύνανται να υποχρεωθώσιν οι κατά τον παρόντα νόμον Δημόσιοι Οργανισμοί όπως υποβάλλωσι προς αυτήν περιοδικάς λογιστικάς καταστάσεις, των οποίων ο τύπος και τα στοιχεία θέλουσι καθορίζεσθαι δι’ αποφάσεων της αυτής Επιτροπής. ΄Αρθρ.8.-1.Η Νομισματική Επιτροπή έχει την αρμοδιότητα όπως εκδίδη αποφάσεις και κανονισμούς ρυθμίζοντας συμφώνως προς τας διατάξεις του παρόντος Νόμου την κίνησιν του «Ειδικού λογαριασμού Διαχειρίσεως Διαθεσίμων Δημοσίων Οργανισμών» παρά τη Τραπέζη της Ελλάδος. «2.Η Νομισματική Επιτροπή δύναται να εντέλληται τον έλεγχον των Δημοσίων Οργανισμών, προς διαπίστωσιν της συμμορφώσεώς των ή μη προς τας διατάξεις του παρόντος ως και προς τας αποφάσεις αυτής, τας εκδιδομένας εις εκτέλεσιν των ως άνω διατάξεων. Οι Δημόσιοι Οργανισμοί υποχρεούνται όπως υπόκεινται εις τον έλεγχον τούτον και όπως παρέχωσιν άπαντα τα απαιτούμενα παρ’ αυτών υπό των οργάνων του ελέγχου στοιχεία και πληροφορίας». Η παρ. 2 προσετέθη δια του άρθρ. 3 Ν.Δ. 2999/1954. ΄Αρθρ.9.-«1.Δια πάσαν εκ μέρους των Δημοσίων Οργανισμών παράβασιν των διατάξεων του παρόντος ως και των σχετικών αποφάσεων της Νομισματικής Επιτροπής, Ο Πρόεδρος και τα μέλη του Διοικητικού Συμβουλίου, ο Διευθυντής του Δημοσίου Οργανισμού, ο Διευθυντής του Λογιστηρίου και ο Ταμίας αυτού:α)Υπόκεινται, ανεξαρτήτως των προβλεπομένων υπό της κειμένης νομοθεσίας δι’ έκαστον Οργανισμόν κυρώσεων, και εις απόλυσιν εκ της θέσεως ην κατέχουν παρά τοις Δημοσίοις Οργανισμοίς πραγματοποιουμένην δι’ αποφάσεως του αρμοδίου Υπουργού εις την δικαιοδοσίαν του οποίου υπάγεται ο Δημόσιος Οργανισμός μετά πρότασιν της Νομισματικής Επιτροπής. β)Ευθύνονται προσωπικώς και αλληλεγγύως μετά των Δημοσίων Οργανισμών, ως προς πάσαν αξίωσιν δημιουργουμένην συνεπεία παραβάσεως των διατάξεων του παρόντος και των σχετικών αποφάσεων της Νομισματικής Επιτροπής, είτε κατά του Δημοσίου Οργανισμού, είτε κατά του Ελληνικού Δημοσίου, είτε έναντι οιουδήποτε τρίτου. γ)Θεωρούνται ως υποπίπτοντες εις το υπό του άρθρ. 390 του Ποινικού Κώδικος προβλεπόμενον έγκλημα της απιστίας και τιμωρούνται δια φυλακίσεως. 2.Η παράβασις των διατάξεων του παρόντος ως και των σχετικών αποφάσεων της Νομισματικής Επιτροπής επισύρει κατά των παράβατών    Τραπεζών    ή    Τραπεζικών   Οργανισμών (Μετά την σελ. 12(α) Σελ. 12,01 Γενικές Διατάξεις Ν.Π.Δ.Δ. 39.Α.α.11 13 και Δημοσίων Οργανισμών, τας κυρώσεις τας προβλεπομένας υπό του άρθρ. 5 του Ν.Δ. 588/1948 «περί ελέγχου της πίστεως», επιβαλλομένας δι’ αποφάσεως της Νομισματικής Επιτροπής. Δι’ αποφάσεως επίσης της Νομισματικής Επιτροπής, είναι δυνατόν να αποκλείεται εν όλω ή εν μέρει, επί χρόνον οριζόμενον εν αυτή, η παρά τοις παραβάταις Τραπέζαις ή Τραπεζικοίς Οργανισμοίς κατάθεσις της Τραπέζης της Ελλάδος εκ κεφαλαίων Δημοσίων Οργανισμών, ως και να ανακαλούνται εν όλω ή εν μέρει αι υφιστάμεναι τοιαύται καταθέσεις». Το άρθρ. 9 αντικατεστάθη ως άνω δια του